**O T S U S EELNÕU**

Võsu . märts 2020 nr

**Haljala valla Võsu aleviku Kooli/Kooli 1**

**detailplaneeringu menetluse lõpetamine**

25. oktoobril 2017 moodustus Haljala valla ja Vihula valla ühinemise teel uus omavalitsusüksus Haljala vald, mis on ühinenud omavalitsuste üldõigusjärglane. Eesti territooriumi haldusjaotuse seaduse § 141 lõike 41 alusel kehtivad ühinenud kohaliku omavalitsuse üksuste õigusaktid kuni haldusterritoriaalse korralduse muutmise tulemusena moodustunud Haljala valla õigusaktide kehtestamiseni selle kohaliku omavalitsusüksuse territooriumil, kus need valdade ühinemiseni kehtisid.

Vihula Vallavolikogu on 10.05.2007 otsusega nr 114 „Detailplaneeringu koostamise algatamine Vihula vallale kuuluvatele kinnistutele Kooli 1/Kooli Võsu alevikus“ algatanud detailplaneeringu koostamise, mille eesmärk oli ehitusõiguse täpsustamine katastriüksusel 92201:003:1541 eesmärgiga ehitada täiendav hoone, katastriüksuse 92201:003:1542 kruntimine mitmeks üksikelamu krundiks, juurdepääsude lahendamine, olulisemate arhitektuurinõuete – hoonete arv kruntidel; ehitusalune pind, katusekalle, välisviimistluse materjalid, korruselisus, hoone kõrgus jms seadmine, vajadusel looduskaitseabinõude määramine ning tehnovõrkude ja rajatiste asukoha määramine. Detailplaneering võeti vastu Vihula Vallavalitsuse 10.05.2011 korraldusega nr 160.

Detailplaneeringute menetlemisel tuleb lähtuda ehitusseadustiku ja planeerimisseaduse rakendamise seadusest, mille § 1 lg 4 kohaselt tuli enne 01.07.2015 algatatud detailplaneeringute menetlus lõpule viia hiljemalt 1. juuliks 2018. Tänaseks päevaks on nimetatud tähtaeg ületatud ja Kooli/Kooli 1 detailplaneeringu Võsu alevikus menetlus on kestnud tulemusteta. Detailplaneeringu eesmärk on aegunud ning vastu võetud detailplaneering ei vasta enam Võsu Kooli arengu eesmärkidele.

# Tulenevalt eelnevast, Haljala Vallavalitsuse ja Vallavolikogu keskkonna-, maa- ja planeeringute komisjoni ettepanekutest, kohaliku omavalitsuse korralduse seaduse § 6 lg 1 ja ehitusseadustiku ja planeerimisseaduse rakendamisseaduse § 1 lg 4 alusel ning juhindudes planeerimisseaduse § 129 lg 1 ja § 139 lg 2 ja Haljala Vallavolikogu 20.02.2018 määruse nr 11 „Ehitusseadustikus, planeerimisseaduses ning ehitusseadustiku ja planeerimisseaduse rakendamise seaduses sätestatud ülesannete delegeerimine“ § 2,

**Haljala Vallavolikogu o t s u s t a b:**

1. Lõpetada Võsu aleviku Kooli/Kooli 1 detailplaneeringu menetlus ja tunnistada kehtetuks Vihula Vallavolikogu 10.05.2007 otsus nr 144 „Detailplaneeringu koostamise algatamine Vihula vallale kuuluvatele kinnistutele Kooli 1/Kooli Võsu alevikus.“
2. Teha vallavalitsusele ülesandeks algatada Võsu aleviku Kooli tn 1 maaüksuse detailplaneeringu koostamine.
3. Otsus jõustub teatavakstegemisest.
4. Otsuse peale võib esitada haldusmenetluse seaduse alusel vaide Haljala Vallavalitsusele või halduskohtumenetluse seadustiku alusel kaebuse Tartu Halduskohtu Jõhvi kohtumajasse (Kooli tn 2, Jõhvi) 30 päeva jooksul otsuse teatavaks saamise päevast arvates.

Vello Väinsalu

volikogu esimees